**Zmluva o dielo**

uzatvorená podľa § 536 a nasl. z. č. 513/1991 Z. z. (Obchodný zákonník) v znení

neskorších predpisov

**Objednávateľ : Rozhlas a televízia Slovenska,**

Mlynská dolina, 845 45 Bratislava

Štatutárny orgán: PhDr. Jaroslav Rezník, generálny riaditeľ

IČO: 47 232 480

DIČ: 2023169973

IČ DPH: SK2023169973

Bankové spojenie: Tatra Banka, a.s., Bratislava

Číslo účtu: SK78 1100 0000 0029 2312 3200

Zápis: Obchodný register Okresného súdu Bratislava I, Odd.: Po, Vložka

č.: 1922/B

(ďalej len „objednávateľ“)

**Zhotoviteľ:**

Štatutárny orgán:

IČO:

DIČ:

IČ DPH:

Bankové spojenie:

Číslo účtu:

Zápis:

(ďalej len „zhotoviteľ”)

(spoločne ďalej len „zmluvné strany“)

**Článok 1**

**Zmluvné strany**

1. Táto Zmluva je výsledkom procesu verejného obstarávania podlimitnej zákazky na uskutočnenie stavebných prác ***„***Renovácia náteru oceľovej konštrukcie budovy Slovenského rozhlasu v Bratislave***"***, ktorý sa vykonal v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“). Verejné obstarávanie bolo zverejnené vo Vestníku verejného obstarávania č. ........... zo dňa ....................., pod zn............(ďalej len „**verejné obstarávanie**“).

**Článok 2**

**Predmet zmluvy**

* 1. Predmetom tejto zmluvy je záväzok zhotoviteľa vykonať pre objednávateľa dielo – stavebné práce ***„***Renovácia náteru oceľovej konštrukcie budovy Slovenského rozhlasu v Bratislave***"*** v rozsahu špecifikovanom v Prílohe č. 1 – Opis predmetu zákazky a v Prílohe č.2 – Štruktúrovaný cenník diela, ktoré tvoria neoddeliteľnú súčasť tejto zmluvy (ďalej len „dielo“).
  2. Zhotoviteľ sa zaväzuje, že pre objednávateľa riadne a včas vykoná všetky požadované práce v rozsahu a podľa podmienok stanovených touto zmluvou.
  3. Objednávateľ sa zaväzuje riadne vykonané dielo prevziať, poskytnúť zhotoviteľovi potrebnú súčinnosť a zaplatiť dohodnutú cenu podľa čl. 5 tejto zmluvy.

**Článok 3**

**Spôsob plnenia predmetu zmluvy**

* 1. Zhotoviteľ je povinný v rámci zhotovenia Diela komplexne vykonať všetky stavebné a technologické práce, činnosti a dodávky súvisiace s realizáciou Diela.
  2. Bez toho, aby tým boli dotknuté ostatné ustanovenia tejto Zmluvy, Dielo zahŕňa aj nasledovné činnosti:
     1. vykonanie všetkých predpísaných, potrebných alebo dohodnutých skúšok, revízií, atestov a certifikácií v súvislosti s vykonanými prácami a dodávkami;
     2. vypracovanie a dodanie Dokladov o Diele v rozsahu podľa tejto Zmluvy;
     3. odstránenie vád a nedorobkov v zmysle príslušných ustanovení tejto Zmluvy;
  3. Zhotoviteľ je povinný vykonať a zhotoviť Dielo:
     1. na vlastné náklady a nebezpečenstvo, riadne a včas, bez vád a nedorobkov;
     2. s odbornou starostlivosťou, v súlade so zaužívanou odbornou praxou a postupmi a aktuálnymi poznatkami v danej oblasti;
     3. v súlade so Zmluvou a jej prílohami, v zmysle požiadaviek vyplývajúcich z Povolení, v súlade s Právnymi predpismi a požadovanými technologickými postupmi a podľa pokynov Objednávateľa;
     4. výlučne s použitím Materiálu zodpovedajúceho tejto Zmluve alebo jej prílohám.
  4. Zhotoviteľ vyhlasuje a podpisom tejto Zmluvy záväzne potvrdzuje, že sa dôkladne a s odbornou starostlivosťou oboznámil s rozsahom a povahou Diela, sú mu známe všetky technické, kvalitatívne a iné podmienky potrebné pre realizáciu Diela, a je dostatočne odborne spôsobilý a technologicky, technicky a personálne pripravený na kvalitnú realizáciu Diela v zmysle podmienok tejto Zmluvy.
  5. Zhotoviteľ vyhlasuje, že je riadne poistený vo veci zodpovednosti za škody spôsobené jeho podnikateľskou činnosťou.
  6. Objednávateľ je povinný zabezpečiť zhotoviteľovi po dobu platnosti tejto zmluvy vstup do príslušných priestorov sídla objednávateľa podľa menného zoznamu osôb, ktorý predložil zhotoviteľ za účelom vykonania diela.

**Článok 4**

**Termín plnenia a zmluvná pokuta**

* 1. Miesto realizácie Diela je: Budova Slovenské rozhlasu, Mýtna ulica 1, Bratislava
  2. Termín začatia prác:

- zahájenie prác na Diele sa požaduje do 10 dní po odovzdaní staveniska / prevzatí staveniska

- stavenisko bude odovzdané do 1 mesiaca odo dňa nadobudnutia účinnosti Zmluvy o dielo.

* 1. Zhotoviteľ sa zaväzuje zhotoviť a odovzdať funkčné a kompletné dielo do 4 mesiacov odo dňa nadobudnutia účinnosti zmluvy.
  2. Zhotoviteľ je povinný vopred informovať objednávateľa o presnom termíne začatia vykonávania Diela.
  3. V prípade nepriaznivého počasia a z toho dôvodu nutného prerušenia prác sa dĺžka prerušenia prác nezapočítava do doby realizácie diela. Každé prerušenie prác z dôvodu nepriazne počasia musí byť zapísané v stavebnom denníku.
  4. Ak bod 4.7. tohto článku zmluvy neustanovuje inak, Termíny vykonávania Diela sa predlžujú o dobu trvania prekážok nezávislých od vôle Zhotoviteľa, ktoré mu bránia vo vykonávaní Diela, ak nemožno rozumne predpokladať, že by Zhotoviteľ tieto prekážky alebo ich následky mohol odvrátiť alebo prekonať, ani že by v čase vzniku jeho záväzku vykonať dielo tieto prekážky mohol predvídať.

* 1. Zhotoviteľ je povinný okamžite, najneskôr do 2 pracovných dní od vzniku prekážky, písomne informovať Objednávateľa o vzniku prekážok (ich povahe, začiatku a konci) podľa predchádzajúceho bodu. Zhotoviteľ počas doby trvania prekážok nie je v omeškaní. Zodpovednosť Zhotoviteľa však nie je vylúčená a Termín plnenia sa nepredlžuje, pokiaľ Zhotoviteľ nesplnil svoju povinnosť bezodkladne informovať Objednávateľa o vzniku prekážok.
  2. Zhotoviteľ je oprávnený vykonávať Dielo aj počas víkendov a iných voľných dní mimo štátnych sviatkov za predpokladu dodržania osobitných právnych predpisov.
  3. Zmluvné strany sa dohodli, že štátne opatrenia spojené s COVID-19, ktoré by priamo a dočasne znemožňovali zhotoviteľovi vykonať dielo v lehote určenej v čl. 4 bode 4.2 a 4.3. tejto zmluvy sa považujú pre účely tejto zmluvy za vis major. Počas účinnosti štátnych opatrení spojených s COVID-19 lehota na vykonanie diela neplynie. Zhotoviteľ je však povinný bezodkladne informovať objednávateľa o štátnych opatreniach (najmä o ich vzniku a trvaní), ktoré mu znemožňujú vykonať dielo v lehote určenej v čl. 4 bod 4.2 a 4.3. tejto Zmluvy. Ak si zhotoviteľ nesplní povinnosť bezodkladne informovať objednávateľa o nemožnosti vykonať dielo v lehote dohodnutej v zmluve pre štátne opatrenia spojené s COVID – 19 objednávateľ má právo na náhradu škodu, ktorá mu tým vznikne.

**Článok 5**

**Cena diela**

* 1. Cena diela je stanovená dohodou zmluvných strán, v zmysle z.č. 18/1996 Z.z. o cenách v znení neskorších predpisov na základe cenovej ponuky predloženej do verejného obstarávania.
  2. Cena za rozsah prác podľa prílohy č. 1 a podľa prílohy č. 2 tejto zmluvy je konečná a nemenná.
  3. Cena za dielo podľa Článku 2 tejto zmluvy je bez DPH ........................... € (slovom: ....................................)

* 1. Cena diela je spracovaná na základe podrobného popisu rozsahu a technologického postupu vykonania požadovaných prác v Prílohe č. 1 tejto zmluvy a na základe predloženého štruktúrovaného rozpočtu ceny diela, ktorý tvorí Prílohu č. 2 tejto zmluvy.
  2. Cena diela zahrňuje celý predmet diela a pokrýva celý zmluvný záväzok spolu so všetkými náležitosťami nevyhnutnými na riadne vykonanie a odovzdanie diela.
  3. O cenu prác a dodávok, ktoré nebudú zrealizované v rozsahu Cenovej ponuky zhotoviteľa, sa zníži cena diela uvedená v bode 5.2 tejto zmluvy.
  4. Na základe spôsobu stanovenia ceny Diela určenej v bode 5.3. tejto Zmluvy je cena Diela Zmluvnými stranami smerom nahor stanovená v pevne stanovenej výške ako maximálna cena Diela vykonaného v rozsahu definovanom v článku I. tejto Zmluvy, to znamená, že k zvýšeniu Ceny Diela môže dôjsť výlučne na základe písomného dodatku k Zmluve v súlade s § 18 zákona o verejnom obstarávaní.

**Článok 6**

**Platobné podmienky**

* 1. Objednávateľ neposkytuje zálohovú platbu za dielo podľa tejto zmluvy.
  2. Právo Zhotoviteľa na Cenu Diela vzniká vykonaním Diela. Zhotoviteľ je oprávnený uplatniť si platbu na cenu Diela po splnení nasledovných podmienok:
     1. Prvá platba vo výške .... po vykonaní prác základného epoxid – mastikového náteru v súlade s bodom 1 prílohy č. 2 Cenník diela („**Prvá platba**“),
     2. Druhá platba vo výške .... po vykonaní celého diela a po podpísaní Protokolu o odstránení vád a nedorobkov v súlade s bodom 2 a 3 prílohy č. 2 Cenník diela. („**Druhá** **platba**“).

Pred vystavením každej faktúry na úhradu predloží Zhotoviteľ Objednávateľovi na odsúhlasenie súpis doposiaľ skutočne vykonaných prác a dodaných materiálov. Súpis je oprávnený vystaviť najskôr posledný deň, v ktorom boli príslušné práce realizované. Zároveň Zhotoviteľ predloží na podpis Objednávateľovi Preberací protokol.

* 1. Po vykonaní celého diela, jeho odovzdaní objednávateľovi a odstránení všetkých vád a nedorobkov zhotoviteľ vystaví vyúčtovaciu faktúru.
  2. Splatnosť každej faktúry je 30 dní odo dňa jej doručenia objednávateľovi, pričom faktúra bude uhradená výhradne prevodným príkazom na účet zhotoviteľa uvedeného v čl. 1 tejto zmluvy.
  3. Prílohou vyúčtovacej faktúry bude súpis skutočne vykonaných prác a dodávok písomne potvrdený zhotoviteľom a zástupcom objednávateľa pre veci technické podľa tejto zmluvy a Preberací protokol na celé dielo a Protokol o odstránení vád a nedorobkov.
  4. Faktúra vystavená zhotoviteľom musí obsahovať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov a prílohy podľa predchádzajúceho ods. Zmluvy. V prípade, že tomu tak nebude, objednávateľ je oprávnený faktúru vrátiť s tým, že nová lehota splatnosti začne plynúť dňom doručenia opravenej faktúry.
  5. V prípade, že je objednávateľ registrovaným platcom pre daň podľa §4, §4b, §5 a §6 zákona č. 222/2004 Z. z. o dani z pridanej hodnoty v znení neskorších predpisov, uplatní sa postup podľa §69 ods. 12 písm. j) zákona o DPH a zhotoviteľ okrem náležitostí podľa §74 zákona o DPH uvedie aj slovnú informáciu „prenesenie daňovej povinnosti“. Za priznanie a odvedenie dane je zodpovedný objednávateľ. Ak objednávateľ nie je registrovaným platcom pre daň podľa predchádzajúcej vety, k dohodnutej cene diela bude pripočítaná daň z pridanej hodnoty vo výške podľa § 27 ods. 1 zákona o DPH. V prípade zmeny platného zákona, súhlasí objednávateľ so zmenou sadzby dane z pridanej hodnoty.
  6. Ak je objednávateľ v omeškaní s úhradou faktúry, má zhotoviteľ právo požadovať zákonný úrok z omeškania z dlžnej sumy za každý deň omeškania.
  7. Ak sa budú na strane Zhotoviteľa ako Zmluvnej strany podieľať viaceré subjekty, práva z tejto Zmluvy voči Objednávateľovi môže uplatňovať výlučne vedúci Zhotoviteľ: ..................... Vedúci Zhotoviteľ podľa predchádzajúcej vety je oprávnený vykonávať fakturáciu ceny v mene všetkých subjektov na strane Zhotoviteľa, a tiež je za všetky subjekty na strane Zhotoviteľa výlučne tento oprávnený vykonávať iné práva voči Objednávateľovi vyplývajúce z tejto Zmluvy alebo z právnych predpisov, pokiaľ Zmluva (vrátane príloh) v konkrétnom prípade neurčí inak. Subjekty na strane Zhotoviteľa si osobitnou písomnou dohodou určia a vysporiadajú vzájomné záväzky a oprávnenia vyplývajúce im z tejto Zmluvy.

**ČLÁNOK 7**

**Podmienky a zhotovenie diela**

* 1. Povinnosti a spolupôsobenie objednávateľa :
     1. Objednávateľ je oprávnený prostredníctvom svojho zástupcu pre veci technické – Ing. Renáta Roskopfová, tel. č.: +421 919 245650 a prostredníctvom certifikovaného korózneho inšpektora kontrolovať dielo na každom stupni jeho zhotovenia.
     2. Objednávateľ zodpovedá za to, že riadny priebeh prác zhotoviteľa nebude rušený neoprávnenými zásahmi tretích osôb.
     3. Objednávateľ zabezpečí povolenie vstupu pre osoby určené zhotoviteľom, protokolárne odovzdá zhotoviteľovi stavenisko v deň nástupu na vykonávanie diela, vrátane miestnosti na uskladnenie prac. pomôcok, určenie miest napojenia na vodu a el. energiu nevyhnutnú na realizáciu diela. Objednávateľ poskytne vodu a el. energiu na vykonanie diela bezodplatne.
     4. Objednávateľ spolu so zhotoviteľom ešte pred samotnou realizáciou zabezpečí výber farebného odtieňu náteru (RAL) v spolupráci s pracovníkom Krajského pamiatkového úradu Bratislava.
  2. Povinnosti zhotoviteľa :
     1. Zhotoviteľ je povinný, najneskôr 2 dni pred začatím prác, odovzdať objednávateľovi menný zoznam osôb, ktorí budú dielo vykonávať v zmysle ponuky predloženej do verejného obstarávania, poprípade doplneného o ďalšie osoby. Za každú osobu v zozname zhotoviteľ predloží platný preukaz na prácu vo výške a nad voľnou hĺbkou vykonávanú špeciálnou horolezeckou technikou (v zmysle zákona 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a vyhlášky MPSVaR č.147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností) spolu s platným lekárskym posudkom o zdravotnej spôsobilosti na prácu vo výškach a nad voľnou hĺbkou. Zároveň predloží potvrdenie dodávateľa náterového systému o preškolení pracovníkov pre práce s navrhnutým a dodaným náterovým systémom.
     2. Spolu s objednávateľom zabezpečí výber farebného odtieňu náteru (RAL) v spolupráci s pracovníkom Krajského pamiatkového úradu Bratislava a to na základe písomného oznámenia termínu vykonania výberu farebného odtieňa objednávateľom.
     3. Pred samotnou realizáciou po výbere farebného odtieňu vyhotoviť referenčné (kontrolné) plochy v zmysle STN EN ISO 12944-7, časť 7, ktoré budú slúžiť na posúdenie náterového systému pracovníkom Krajského pamiatkového úradu Bratislava a certifikovaným koróznym inšpektorom.
     4. Zhotoviteľ v plnom rozsahu zodpovedá za prijatie potrebných bezpečnostných opatrení a za dodržanie predpisov bezpečnosti a ochrany zdravia pri práci (BOZP) a ochrany pred požiarmi (OPP) v zmysle zákona NR SR č. 124/2006 Z. z. o bezpečnosti a ochrane zdravia pri práci v platnom znení, zákona NR SR č. 355/2007 Z. z. o ochrane, podpore a rozvoji verejného zdravia v znení neskorších predpisov, predovšetkým protiepidemiologické opatrenia, vyhlášky MPSVaR SR č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v znení neskorších predpisov, vyhl. MPSVaR č. 508/2009 Z. z. na zaistenie bezpečnosti a ochrany zdravia pri práci a bezpečnosti technických zariadení, vyhl. SUBP č. 59/1982 Zb. , ktorou sa určujú základné požiadavky na zaistenie bezpečnosti práce a technických zariadení, nariadenie vlády SR č. 391/2006 Z. z. o minimálnych bezpečnostných a zdravotných požiadavkách na pracovisko, o minimálnych bezpečnostných a zdravotných požiadavkách na pracovisko, o minimálnych bezpečnostných a zdravotných požiadavkách na pracovisko, , nariadenie vlády SR č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov, o minimálnych bezpečnostných a zdravotných požiadavkách pri používaní pracovných prostriedkov, o minimálnych bezpečnostných a zdravotných požiadavkách pri používaní pracovných prostriedkov, , nariadenie vlády SR č. 281/2006 Z. z. o minimálnych bezpečnostných a zdravotných požiadavkách pri používaní pracovných prostriedkov, o minimálnych bezpečnostných a zdravotných požiadavkách pri práci s bremenami, o minimálnych bezpečnostných a zdravotných požiadavkách pri ručnej manipulácii s bremenami, nariadenia vlády č. 395/2006 Z. z. o podmienkach poskytovania osobných ochranných pracovných prostriedkov, nariadenie vlády SR č. 396/2006 Z. z. o minimálnych bezpečnostných a zdravotných požiadavkách na stavenisko, nariadenie vlády č. 355/2006 Z. z. o ochrane zdravia zamestnancov pre rizikami súvisiacimi s expozíciou chemickým faktorom v znení neskorších predpisov, nariadenie vlády č. 356/2006 Z. z. o ochrane zdravia zamestnancov pre rizikami súvisiacimi s expozíciou karcinogénnym a mutagénnym faktorom v znení neskorších predpisov, nariadenie vlády SR č. 387/2006 Z. z. o minimálnych bezpečnostných a zdravotných požiadavkách pri používaní pracovných prostriedkov, o požiadavkách na zaistenie bezpečnostného a zdravotného označenia pri práci , o požiadavkách na zaistenie bezpečnostného a zdravotného označenia pri práci, ako aj ďalšie osobitné predpisy, napr. o s**kladovaní a manipulácii s chemickými látkami a nebezpečnými chemickými látkami v pracovnom prostredí**  (vyhláška MV SR č. [96/2004 Z. z.](https://www.bezpecnostvpraxi.sk/form/goto.ashx?t=26&p=1021370&f=3), ktorou sa ustanovujú zásady protipožiarnej bezpečnosti pri manipulácii a skladovaní horľavých kvapalín, ťažkých vykurovacích olejov a rastlinných a živočíšnych tukov a olejov, zákon č. [67/2010 Z. z.](https://www.bezpecnostvpraxi.sk/form/goto.ashx?t=26&p=1025498&f=3), zákon o podmienkach uvedenia chemických látok a chemických zmesí na trh a o zmene a doplnení niektorých zákonov ([chemický zákon](https://www.bezpecnostvpraxi.sk/form/goto.ashx?t=26&p=1025498&f=3))) a tiež dodržiavanie STN v oblasti BOZP platné v SR .

Ďalej je povinný vykonávať všetky úkony v súlade s týmito predpismi:

* najneskôr 2 dni pred začatím prác, odovzdať objednávateľovi menný zoznam osôb, ktorí budú dielo vykonávať, za účelom zabezpečenia ich vstupu do objektu objednávateľa,
* zabezpečiť účasť osôb (zamestnancov zhotoviteľa alebo iných osôb určených na výkon prác pri plnení predmetu zmluvy) pred výkonom prác na vstupnom oboznámení z interných predpisov BOZP RTVS,
* zabezpečiť dodržiavanie bezpečnostných pokynov, bezpečnostných a zdravotných označení, poprípade výstražného značenia v priestoroch RTVS,
* zabezpečiť, že osoby ním určené za účelom plnenia predmetu zmluvy, sa nebudú svojvoľne a bez sprievodu určenej osoby za RTVS pohybovať mimo priestorov vyhradených na plnenie predmetu zmluvy,
* zabezpečiť, aby v rámci plnenia predmetu zmluvy vykonávali odborné práce vyplývajúce z osobitných predpisov v oblasti BOZP len odborne a zdravotne spôsobilé osoby a zasahovali do technických zariadení RTVS len osoby odborne a zdravotne spôsobilé, a to v súlade s predmetom zmluvy a všeobecne záväznými právnymi predpismi,
* upozorniť zodpovedného zamestnanca RTVS na prípadné riziká vyplývajúce z plnenia predmetu zmluvy, ak tieto majú vplyv na zamestnancov RTVS alebo iné osoby pri plnení predmetu zmluvy,
* zodpovedať v plnom rozsahu za prípadnú vzniknutú škodu, ktorá vznikne RTVS v dôsledku nedodržania všeobecne záväzných právnych predpisov bezpečnosti a ochrany zdravia pri práci, ako aj osobitných predpisov v oblasti BOZP platné v SR pri plnení predmetu zmluvy, a to samotným účastníkom zmluvy alebo osobami ním určenými na plnenie predmetu zmluvy,
* zabezpečiť oznamovaciu povinnosť v prípade úrazu, nebezpečenstva alebo ohrozenia poverenej (zodpovednej) osobe za RTVS.
* Zabezpečiť dodržiavanie zákona č. 314/2001 Z. z. o ochrane pred požiarmi v platnom znení.

Dodržiavanie povinností v oblasti BOZP a OPP sa týka všetkých dodávateľov prác ako aj subdodávateľov prác vykonávajúcich predmet zmluvy.

* + 1. Zhotoviteľ je oprávnený zveriť vykonanie časti Diela tretej osobe (subdodávateľovi) iba v rozsahu (podiel subdodávok a subdodávateľ) uvedenom v prílohe č. 3 tejto Zmluvy, pričom subdodávateľ musí spĺňať všetky požiadavky kladené na zhotoviteľa, t.j. preukázať sa odbornou spôsobilosťou vrátane platného lekárskeho posudku na práce vo výškach vykonávané špeciálnou horolezeckou technikou. Pri výkone Diela prostredníctvom subdodávateľov je Zhotoviteľ plne zodpovedný za včasné a riadne vykonanie Diela, akoby ho vykonával sám.
    2. V prípade, ak Zhotoviteľ zverí vykonanie časti Diela subdodávateľovi inému ako uviedol v prílohe č. 3 tejto Zmluvy, je povinný písomne oznámiť Objednávateľovi každého takéhoto subdodávateľa desať (10) kalendárnych dní pred začatím vykonávania časti Diela. Subdodávateľ, ktorý má podľa § 11 ods. 1 zákona o verejnom obstarávaní povinnosť zapisovať sa do registra partnerov verejného sektora, musí byť zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**zákon o registri partnerov verejného sektora**“). Objednávateľ odmietne takéhoto subdodávateľa písomným oznámením Zhotoviteľovi zaslaným do siedmich (7) kalendárnych dní odo dňa doručenia oznámenia o zmene subdodávateľa v prípade:
       1. poskytnutia nepravdivých alebo skreslených informácií,
       2. nezapísania subdodávateľa v registri partnerov verejného sektora.
    3. Subdodávateľ môže začať vykonávanie časti Diela iba po písomnom odsúhlasení takéhoto subdodávateľa Objednávateľom. V prípade, ak subdodávateľ začne vykonávať časť Diela bez súhlasu Objednávateľa alebo napriek odmietnutiu subdodávateľa Objednávateľom, má Objednávateľ právo prerušiť vykonávané práce, prípadne žiadať ich odstránenie na náklady Zhotoviteľa. Zhotoviteľ v takomto prípade nemá nárok na predĺženie času plnenia podľa článku II. bodu 2.1. tejto Zmluvy, na úhrady za takto vykonané práce a ani na úhrady za ich odstránenie.
    4. Zhotoviteľ môže vo výnimočných prípadoch zmeniť, t. j. zvýšiť podiel subdodávok uvedený v prílohe č. 3 tejto Zmluvy, a to zmenou podielu subdodávok pre už v prílohe uvedeného subdodávateľa alebo doplnením nového subdodávateľa spolu s podielom subdodávok. V prípade zmeny podielu subdodávok je Zhotoviteľ povinný písomne oznámiť Objednávateľovi dôvod tejto zmeny, a to desať (10) kalendárnych dní pred začatím vykonávania časti Diela. V prípade doplnenia subdodávateľa je Zhotoviteľ povinný Objednávateľovi oznámiť takéhoto subdodávateľa spolu s odôvodnením a s popisom ním vykonávaných prác, a to desať (10) kalendárnych dní pred začatím vykonávania časti Diela. Subdodávateľ, ktorý má povinnosť podľa § 11 ods. 1 zákona o verejnom obstarávaní zapisovať sa do registra partnerov verejného sektora, musí byť zapísaný v registri partnerov verejného sektora v súlade so zákonom o registri partnerov verejného sektora. Objednávateľ odmietne takéhoto subdodávateľa písomným oznámením Zhotoviteľovi zaslaným do siedmich (7) kalendárnych dní odo dňa doručenia oznámenia o zmene subdodávateľa v prípade podľa bodu 7.2.6.1 a/alebo 7.2.6.2 tohoto článku Zmluvy.
    5. Zhotoviteľ je zároveň povinný zabezpečiť, aby subdodávateľ nezadal ďalšiemu subdodávateľovi žiadne práce a služby na vykonaní časti Diela jemu zadanej Zhotoviteľom (uvedené sa nevzťahuje na dodávku zariadení alebo materiálov, prípadne na montáž zariadenia).
    6. Zhotoviteľ je povinný zabezpečiť pohyb osôb určených na výkon prác pri plnení predmetu zmluvy len v mieste realizácie diela a po určenej komunikácii k nemu, ktorú určí zástupca objednávateľa pre veci technické. Následky porušenia  tejto povinnosti znáša zhotoviteľ v plnom rozsahu.
    7. Zhotoviteľ sa zaväzuje, že pri zhotovovaní diela nepoškodí majetok objednávateľa a majetok iných osôb v okolí staveniska Ak by došlo k poškodeniu majetku objednávateľa a iných osôb, táto skutočnosť sa bude riešiť v zmysle príslušných ustanovení Obchodného zákonníka a subsidiárne z.č. 40/1964 Zb. Občiansky zákonník v znení neskorších predpisov.
    8. Zhotoviteľ sa zaväzuje, že vykoná príslušné ochranné opatrenia pri prácach a pri nanášaní náterového systému tak, aby sa zabránilo poškodeniu osôb, životného prostredia, dopravných a iných zariadení. Ak by došlo k poškodeniu majetku objednávateľa alebo iných osôb, táto skutočnosť sa bude riešiť v zmysle príslušných ustanovení Obchodného zákonníka a subsidiárne z. č. 40/1964 Zb. Občiansky zákonník v znení neskorších predpisov
    9. Zhotoviteľ berie na vedomie, že práce budú vykonávané za plnej prevádzky objednávateľa v objekte Prevádzková budova a tak isto za plnej prevádzky okolitých dopravných komunikácií.
    10. Zhotoviteľ splnomocňuje pre účely tejto zmluvy, koordináciu, súčinnosť, prevzatie miesta vykonania diela, vykonanie a odovzdanie diela: ..........................
  1. Zhotoviteľ je povinný zabezpečiť koordinačné porady za prítomnosti zástupcov subdodávok, spravidla raz týždenne a prizvať príslušného Zodpovedného zástupcu Objednávateľa a prípadne ďalšie osoby, ktorých prítomnosť Objednávateľ požaduje.
  2. Úkony, ktoré sa dotýkajú platnosti, účinnosti a/alebo obsahu tejto Zmluvy sú oprávnené vykonávať výlučne štatutárne orgány.
  3. Zhotoviteľ vyhlasuje, že Plnenia bude realizovať prostredníctvom svojich zamestnancov a/alebo prostredníctvom subdodávateľov, pri ktorých neporušuje zákaz nelegálneho zamestnávania. Zhotoviteľ sa zaväzuje poskytnúť plnenie podľa tejto zmluvy Objednávateľovi tak, aby nedošlo k porušeniu zákazu vykonávania nelegálnej práce a nelegálneho zamestnávania stanoveného osobitným predpisom. V prípade, že Zhotoviteľ poruší svoj záväzok podľa predchádzajúcej vety a v súvislosti s tým a/alebo v dôsledku toho, bude Objednávateľovi uložená príslušným orgánom verejnej moci sankcia, je Zhotoviteľ povinný nahradiť Objednávateľovi všetku škodu, ktorá mu v dôsledku takejto sankcie vznikla. Nárok na náhradu škody podľa predchádzajúcej vety sa vzťahuje predovšetkým na prípad uloženia pokuty za porušenie zákazu prijať prácu alebo službu, ktorú na základe zmluvy dodáva alebo poskytuje právnická osoba alebo fyzická osoba prostredníctvom fyzickej osoby, ktorú táto osoba nelegálne zamestnáva.

**ČLÁNOK 8**

**Odovzdanie a prevzatie diela**

* 1. Povinnosť Zhotoviteľa odovzdať dielo a povinnosť Objednávateľa prevziať dielo je splnená podpisom „Preberacieho protokolu“ oboma zmluvnými stranami, v ktorom bude písomne zachytený skutkový stav diela pri odovzdávaní, spísané prípadné zistené vady a objednávateľom určený termín ich odstránenia.
  2. Zhotoviteľ je povinný odstrániť vady a nedorobky uvedené v Preberacom protokole bezodplatne najneskôr do piatich (5) dní, pokiaľ sa Objednávateľ a Zhotoviteľ nedohodnú v Preberacom protokole inak. Objednávateľ potvrdí odstránenie všetkých vád a nedorobkov podľa predchádzajúcej vety bez zbytočného odkladu po ich odstránení Zhotoviteľom.
  3. Zhotoviteľ k odovzdaniu diela pripraví a objednávateľovi odovzdá dokladovú dokumentáciu:
     1. súpis skutočne vykonaných prác
     2. technické listy použitých náterov, vyhlásenia zhody jednotlivých použitých náterov
     3. certifikát systému použitých náterových látok
     4. stavebný denník
     5. preberací protokol
  4. Okamihom prevzatia diela prechádza na objednávateľa vlastnícke právo k dielu a nebezpečenstvo škody.

**ČLÁNOK 9**

**Záručná doba, vady diela a sankcie**

* 1. Zhotoviteľ poskytuje na vykonané dielo záruku: 60 mesiacov odo dňa protokolárneho prevzatia diela.
  2. V rámci záručnej doby je prípustný stupeň korózneho napadnutia podľa STN EN ISO 4628-3

- po 36 mesiacoch odo dňa prebratia diela – stupeň napadnutia Ri1- intenzita napadnutej plochy 0,05%

- po 60 mesiacoch odo dňa prebratia diela – stupeň napadnutia Ri2 – intenzita napadnutej plochy 0,5 %

* 1. V prípade reklamácie si objednávateľ vyžiada aj stanovisko korózneho inšpektora.
  2. Zhotoviteľ je povinný odstrániť v záručnej dobe písomne reklamované vady diela bezplatne. Zhotoviteľ je povinný začať odstraňovať reklamované vady neodkladne, najneskôr však do 15 dní odo dňa uplatnenia reklamácie za predpokladu priaznivých poveternostných podmienok a odstrániť ich v čo najkratšom technicky možnom čase podľa dohody zmluvných strán.
  3. V prípade, že zhotoviteľ neodovzdá dielo v termíne podľa bodu 4.3 tejto zmluvy, dohodnutým spôsobom, objednávateľ má právo požadovať od zhotoviteľa zmluvnú pokutu 50 € za každý deň omeškania s odovzdaním diela.
  4. Ak zhotoviteľ nezaháji odstraňovanie vady podľa bodu 9.4 tejto zmluvy je objednávateľ oprávnený požadovať od zhotoviteľa zmluvnú pokutu vo výške 25 € za každý kalendárny deň omeškania so začatím odstraňovania vád diela.
  5. V prípade, že zhotoviteľ nezačne v uvedenom termíne s odstraňovaním vady, je objednávateľ oprávnený zadať odstránenie vady tretej osobe a zhotoviteľ je povinný v plnom rozsahu zaplatiť objednávateľovi náklady, ktoré mu vznikli v súvislosti s odstránením vady. Objednávateľ bude zhotoviteľovi vynaložené náklady refakturovať samostatnou faktúrou so splatnosťou 14 dní odo dňa jej vystavenia.
  6. Ak zhotoviteľ neodstráni vady diela v dohodnutom termíne je povinný zaplatiť objednávateľovi zmluvnú pokutu vo výške 25 € za každý deň omeškania odstránením vád diela.
  7. V prípade, ak zhotoviteľ nezačne s vykonávaním prác na Diele v termíne podľa bodu 4.2 tejto zmluvy, je objednávateľ oprávnený fakturovať zhotoviteľovi zmluvnú pokutu vo výške ..... za každý deň omeškania.
  8. Zhotoviteľ je povinný zaplatiť zmluvnú pokutu na základe samostatnej faktúry objednávateľa, so splatnosťou 14 dní odo dňa jej vystavenia.
  9. Uplatnením, alebo zaplatením zmluvnej pokuty nie je dotknutý nárok objednávateľa   
     na náhradu škody.

**ČLÁNOK 10**

**Platnosť a účinnosť zmluvy**

* 1. Zmluva nadobúda platnosť dňom jej podpísania oboma zmluvnými stranami a účinnosť nasledujúcim dňom po dni jej zverejnenia v Centrálnom registri zmlúv Úradu vlády SR.
  2. Zmluva zaniká poskytnutím plnení, dohodou zmluvných strán alebo odstúpením od zmluvy.
  3. Objednávateľ okrem dôvodov na odstúpenie, ktoré uvádza Obchodný zákonník, môže odstúpiť od tejto Zmluvy z nasledovných dôvodov na strane Zhotoviteľa:
     1. ak je Zhotoviteľ v omeškaní s plnením svojho záväzku zhotoviť Dielo v Termínoch uvedených v článku 4. bod 4.2 a 4.3. tejto Zmluvy o viac ako 15 dní,
     2. ak Zhotoviteľ nevykonáva Dielo podľa tejto Zmluvy v požadovanej kvalite, v súlade so Zmluvou a pokynmi Objednávateľa,
     3. ak sa Zhotoviteľ bezdôvodne a opakovane (dva a viackrát) nezúčastní na kontrolných poradách,
     4. ak bol na majetok Zhotoviteľa vyhlásený konkurz alebo ak bol podaný návrh na vyhlásenie konkurzu,
     5. ak bol Zhotoviteľ právoplatne vyčiarknutý z registra partnerov verejného sektora alebo bol Zhotoviteľovi uložený zákaz účasti vo verejnom obstarávaní podľa § 182 ods. 3 zákona o verejnom obstarávaní,
     6. ak Zhotoviteľ poruší Zmluvu podstatným spôsobom.
  4. Zhotoviteľ je oprávnený odstúpiť od Zmluvy z nasledovných dôvodov:
     1. v prípade omeškania Objednávateľa s plnením si svojich peňažných záväzkov podľa tejto Zmluvy o viac ako 30 dní,
     2. ak Objednávateľ neposkytuje Zhotoviteľovi riadne a včas súčinnosť podľa tejto Zmluvy, a to aj napriek písomnej výzve Zhotoviteľa s poskytnutím dodatočnej primeranej lehoty aspoň 15 dní, a táto skutočnosť by spôsobila alebo spôsobuje omeškanie Zhotoviteľovi s vykonávaním Diela.
  5. Odstúpenie od Zmluvy nadobúda účinnosť dňom doručenia Zmluvnej strane. Odstúpenie od Zmluvy bez ohľadu na Zmluvnú stranu, ktorá od Zmluvy odstúpila, sa nedotýka ustanovení o zodpovednosti za vady, plynutia záručných dôb, sankcií a náhrady škody.

**ČLÁNOK 11**

**Záverečné ustanovenia**

* 1. Práva a povinnosti neupravené touto zmluvou sa v zmysle dohody strán podľa § 262 ods. 1 Obchodného zákonníka riadia príslušnými ustanoveniami Obchodného zákonníka v znení neskorších predpisov a súvisiacimi predpismi.
  2. Zmluvu je možné meniť len v súlade s §18 zákona o verejnom obstarávaní a na základe vzájomnej dohody oboch zmluvných strán formou písomných a očíslovaných dodatkov, ktoré budú tvoriť jej neoddeliteľnú súčasť.
  3. Ak je alebo sa stane niektoré ustanovenie tejto zmluvy z akéhokoľvek dôvodu neplatné, nevykonateľné alebo neúčinné, nebude tým dotknutá platnosť a účinnosť ostatných zmluvných ustanovení. V takomto prípade sa zmluvné strany zaväzujú takéto ustanovenie nahradiť ustanovením, ktoré čo najviac zodpovedá ekonomickému obsahu nahrádzaného ustanovenia.
  4. Akékoľvek nedorozumenie, spor alebo sporný nárok zo zmluvy v súvislosti s touto zmluvou sa obe zmluvné strany zaväzujú riešiť prednostne vzájomnou dohodou. Ak sa spor nepodarí vyriešiť vzájomnou dohodou zmluvných strán, je ktorákoľvek zmluvná strana oprávnená predložiť spor príslušnému všeobecnému súdu.
  5. Zmluvné strany zhodne vyhlasujú, že sú spôsobilé na právne úkony, že sa podrobne oboznámili s predmetom zmluvy, s jej obsahom a obsahom jej príloh a nemajú voči nim žiadne výhrady ani návrhy na doplnenie.
  6. Zhotoviteľ vyhlasuje, že v čase uzatvorenia Zmluvy má splnené povinnosti, ktoré mu vyplývajú v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon o registri partnerov verejného sektora“).

* 1. Zmluvné strany zhodne vyhlasujú, že zmluvu neuzavreli v tiesni ani za nápadne nevýhodných podmienok, že svoju vôľu prejavili vážne, slobodne, bez nátlaku a zrozumiteľne a na znak súhlasu ju potvrdzujú svojimi podpisom.
  2. Neoddeliteľnou súčasťou tejto zmluvy sú prílohy:

Príloha č.1: Opis predmetu zákazky

Príloha č. 2: Štruktúrovaný cenník diela

Príloha č. 3: Zoznam subdodávateľov

* 1. Táto zmluva je vyhotovená v dvoch rovnopisoch, z ktorých každá zmluvná strana dostane jedno vyhotovenie.

V .........................., dňa V Bratislave, dňa

Za zhotoviteľa: Za objednávateľa:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

PhDr. Jaroslav Rezník

generálny riaditeľ

Rozhlas a televízia Slovenska